છોકરો બીજા દિવસે એના વતન ઉપલેટામાં આવ્યો. સવારમાં મામલતદાર કચેરીએ પહોંચ્યો. સંબંધીત ટેબલે જઇને જે પ્રમાણપત્રની જરુર હતી એ પ્રમાણપત્ર આપવા માટે એણે વિનંતી કરી. ટેબલ સંભાળનાર કર્મચારીએ કહ્યુ કે અમે તારી તકલીફ સમજી શકીએ છીએ પરંતું આ પ્રમાણપત્ર આજે ને આજે આપવું શક્ય નથી. બધી વિધી પુરી કરતા બે કે ત્રણ દિવસ લાગશે. છોકરો મુંઝાઇ ગયો. શું કરવું એ કંઇ સમજ પડતી નહોતી. મહામહેનતે મળેલો પ્રવેશ વ્યર્થ જતો હોય એવુ એને લાગતું હતું.